આ તકે મોદીએ વિકાસનો ઉલ્લેખ કરતા કહ્યું કે, વર્ષો પહેલા જ્યારે કોઇ મુખ્યમંત્રી ક્યાંક જાય અને 10 લાખ રૂપિયાની યોજનાની વાત કરે તો એક મોટા સમાચાર ગણાતા હતા. 20 વર્ષ પહેલા જામનગરમાં એક મુખ્યમંત્રી દ્વારા પાણીની ટાંકીનું ઉદ્ઘાટન કરવામાં આવ્યું હતું અને તે એક મોટી બાબત ગણાતી હતી, પરંતુ આજે કરોડો રૂપિયા વિકાસ અર્થે ખર્ચવામાં આવી રહ્યાં છે. અનેક લોકો એવો પ્રશ્ન પૂછી રહ્યાં છે કે મોદી પૈસા ક્યાંથી લાવે છે, પરંતુ જણાવી દઉં કે મોદી ક્યાંયથી પૈસા લાવતા નથી, આ તમારા જ છે પહેલા બીજે જતા હતા અને હવે પાછા આવી રહ્યાં છે.